Συντεταγμένες: 56°27′50.4″N 2°58′12.0″W﻿ / ﻿56.464000°N 2.970000°W﻿ / 56.464000; -2.970000

Το **Νταντί** (αγγλικά: *Dundee*, σκωτικά γαελικά *Dùn Dèagh*) είναι η τέταρτη μεγαλύτερη πόλη της Σκωτίας. Βρίσκεται στο βορειοανατολικό τμήμα της Σκωτίας, περίπου 100 χιλιόμετρα βόρεια του Εδιμβούργου. Η πόλη του Νταντί έχει πληθυσμό περίπου 155.000 κατοίκων, ενώ η ευρύτερη περιοχή έχει πληθυσμό περίπου 265.000 κατοίκων. 

Έγινε γνωστή ως *Πόλη των Ανακαλύψεων* στη Μεγάλη Βρετανία λόγω των επιστημονικών ευρημάτων εκεί, καθώς και της κατασκευής του RRS Discovery, πλοίου που συμμετείχε στην αποστολή του Ρόμπερτ Φάλκον Σκοτ στην Ανταρκτική. 

Έχει δυο πανεπιστήμια (το Πανεπιστήμιο του Νταντί και το Πανεπιστήμιο Άμπερτεϊ) ενώ φιλοξενεί το Scottish Dance Theatre.

Ιστορία
-------

Η Αψίδα Γουίσαρτ είναι το μόνο εναπομείναν τμήμα των τειχών της πόλης
Άγνωστη μένει η χρονολογία του παλαιότερου οικισμού στη σημερινή περιοχή του Νταντί, ωστόσο αναφέρεται για πρώτη φορά στις ιστορικές πηγές το 12ο αιώνα. Η ετυμολογία της ονομασίας της πόλης κρύβει τη ρίζα *dun*, που σημαίνει *κάστρο* στις Βρυθονικές γλώσσες και ίσως μαρτυρά την ύπαρξη Πικτών στην περιοχή. Το 1545, η πόλη απέκτησε τείχη μετά από μια περίοδο διαταραχών, ενώ δυο χρόνια αργότερα μεγάλο τμήμα της πόλης καταστράφηκε από βομβαρδισμό των Άγγλων από θαλάσσης. Το 1645, κατά τη διάρκεια των Πολέμων των Τριών Βασιλείων, το Νταντί πολιορκήθηκε από τον Μαρκήσιο του Μοντρόουζ, ενώ το 1651, κατά τον Τρίτο Αγγλικό Εμφύλιο Πόλεμο, κυριεύτηκε από το Στρατηγό Μονκ, αρχηγό των δυνάμεων του Όλιβερ Κρόμγουελ στη Σκωτία. 

Το Νταντί μεγάλωσε σε έκταση πολύ κατά τη Βιομηχανική Επανάσταση, ενώ αναπτύχθηκε και το λιμάνι του λόγω του εμπορίου μαλλιού και αργότερα του εμπορίου υφασμάτων, ενώ μέχρι το τέλος του 19ου αιώνα αναπτύχθηκε περισσότερο η ναυτιλία και η ναυπηγική, απέκτησε φήμη για τη βιομηχανία μαρμελάδας και την αναπτυσσόμενη δημοσιογραφία της πόλης, που αναφέρεται στον εκδοτικό οίκο DC Thomson & Co. Ιδρύθηκε το 1905 και παραμένει η μεγαλύτερη επιχείρηση στην πόλη μετά τις φαρμακοβιομηχανίες και τις βιομηχανίες διασκέδασης.

Διακυβέρνηση
------------

Το Νταντί έγινε για πρώτη φορά βασιλικός "δήμος" (*burgh* στη Σκωτία) το 1191 και έγινε αυτόνομη μονάδα τοπικής αυτοδιοίκησης το 1996. Η πόλη έχει δυο αποφθέγματα: **Dei Donum** (λατ. *Δώρο του Θεού*) και **Prudentia et Candore** (λατ. *Με Σύνεση και Αγνότητα*). Έχει αντιπροσώπους και στη Βουλή των Κοινοτήτων της Μεγάλης Βρετανίας και στο Κοινοβούλιο της Σκωτίας. Για το Ευρωπαϊκό Κοινοβούλιο, το Νταντί εκπροσωπείται μέσω της εκλογικής περιφέρειας της Σκωτίας.

Γεωγραφία
---------

Το Πανεπιστήμιο του Νταντί
Το Νταντί βρίσκεται στο βορειοανατολικό τμήμα της Σκωτίας, κοντά στη Βόρεια Θάλασσα. Η πόλη περικυκλώνει την έξοδο από βασάλτη ενός ανενεργού ηφαιστείου. Θεωρείται ίσως η πιο ηλιόλουστη και πιο θερμή πόλη της Σκωτίας, κυρίως λόγω της εγγύτητας στη Βόρεια Θάλασσα και των λόφων κοντά στην πόλη, οι οποίοι καλύπτονται με χιόνι, αφήνοντας το Νταντί ανέπαφο. 

Το Νταντί είναι η πιο πυκνοκατοικημένη περιοχή της Σκωτίας μετά τη Γλασκώβη, ενώ τα κτίρια του είναι κυρίως βικτοριανής εποχής. Ενώ στο κέντρο υπάρχουν πολυκατοικίες από τη δεκαετία του '60, τα προάστια της πόλης είναι μια από τις φτωχότερες αστικές περιοχές στη Μεγάλη Βρετανία. Αντιθέτως, στα ανατολικά της πόλης βρίσκεται ξεχωριστά το προάστιο Broughty Ferry, το οποίο έχει δικό του όμιλο γιοτ, πολυτελείς κατοικίες και μεγάλα οικοδομήματα σε διακριτά αρχιτεκτονικά στυλ, που κατασκευάστηκαν κατά τη Βιομηχανική Επανάσταση.

Δημογραφικά στοιχεία
--------------------

Οι κάτοικοι του Νταντί ξεχωρίζουν για τη διακριτή τους προφορά. Μεγάλο τμήμα του πληθυσμού ζει χωρίς τη φροντίδα της κρατικής πρόνοιας, ενώ σχεδόν οι μισοί κάτοικοι της πόλης δε ζουν σε δική τους κατοικία και υπάρχει μεγάλο ποσοστό παιδικής φτώχειας. 

Το Νταντί είχε το μεγαλύτερο ποσοστό εκτρώσεων στη Σκωτία το 2004 και το μεγαλύτερο ποσοστό εφήβων εγκύων στη Δυτική Ευρώπη. 

Ο πληθυσμός της πόλης αυξήθηκε δραματικά κατά την αστικοποίηση της Βιομηχανικής Επανάστασης, οπότε κατέφτασε κύμα Ιρλανδών μεταναστών μετά το λιμό της πατάτας (1845-1849), καθώς και μεταναστών από την Ιταλία και την Πολωνία, που ήθελαν να ξεφύγουν από την πείνα, τη φτώχεια και τα πογκρόμ του 19ου αιώνα και του Β' Παγκοσμίου Πολέμου. Επί του παρόντος, το Νταντί έχει τη μεγαλύτερη ασιατική μειονότητα στη Σκωτία μετά τη Γλασκώβη και το Εδιμβούργο, ενώ δέχεται και πολλούς νέους από την Ευρωπαϊκή Ένωση, οι οποίοι φοιτούν στα δυο πανεπιστήμια της πόλης.

Αδελφοποιημένες πόλεις
----------------------

Το Νταντί διατηρεί οικονομικούς και πολιτισμικούς δεσμούς με έξι αδελφοποιημένες πόλεις:

* Ορλεάνη, Γαλλία
* Ζαντάρ, Κροατία
* Βίρτσμπουργκ, Γερμανία
* Αλεξάνδρεια (Βιρτζίνια), ΗΠΑ
* Ναμπλούς, Παλαιστίνη
* Ντουμπάι, Ηνωμένα Αραβικά Εμιράτα

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 6422. Ανακτήθηκε στις 5  Νοεμβρίου 2018.
2. ↑  «Publications - Dundee City Council, Scotland» (PDF). Αρχειοθετήθηκε από το πρωτότυπο (PDF) στις 23 Ιουλίου 2006. Ανακτήθηκε στις 17 Σεπτεμβρίου 2008.
3. ↑  BBC NEWS | UK | Scotland | Aberdeen is Scotland's sun city
4. ↑  BBC NEWS | UK | Scotland | Slight fall in teen pregnancies
5. ↑  «Evening Telegraph: News». Αρχειοθετήθηκε από το πρωτότυπο στις 6 Σεπτεμβρίου 2007. Ανακτήθηκε στις 17 Σεπτεμβρίου 2008.
6. ↑  Dundee's Twins Around the World - Dundee City Council

Εξωτερικοί σύνδεσμοι
--------------------

* Dundee City Council
* Dundee Dialect Αρχειοθετήθηκε 2019-05-17 στο Wayback Machine.
* Memorial inscriptions from the cities oldest cemetery

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πόλεις του Ηνωμένου Βασιλείου |
| --- |
|  |
| Αγγλία | 
* Γκλόστερ
* Γούλβερχαμπτον
* Γούστερ
* Έλυ
* Έξετερ
* Κάντερμπερι
* Κάρλαϊλ
* Κέιμπριτζ
* Κίνγκστον απόν Χαλ
* Κόβεντρι
* Κόλτσεστερ
* Λάνκαστερ
* Λέστερ
* Λιντς
* Λίβερπουλ
* Λίνκολν
* Λίτσφιλντ
* Λονδίνο
* Μάντσεστερ
* Μίλτον Κινζ
* Μπαθ
* Μπέρμιγχαμ
* Μπλάκπουλ
* Μπράιτον
* Μπράντφορντ
* Μπρίστολ
* Νιούκασλ
* Νόριτς
* Νότιγχαμ
* Ντάραμ
* Ντέρμπι
* Οξφόρδη
* Πίτερμπρο
* Πλίμουθ
* Πόρτσμουθ
* Πρέστον
* Ρίπον
* Σαιντ Όλμπανς
* Σάλφορντ
* Σάντερλαντ
* Σαουθάμπτον
* Σάουθεντ-ον-Σι
* Σέφιλντ
* Στόουκ ον Τρεντ
* Σόλσμπερι
* Τρούρο
* Τσέλμσφορντ
* Τσέστερ
* Τσίτσεστερ
* Ουέικφιλντ
* Ουέστμινστερ
* Ουέλς
* Ουίντσεστερ
* Χέρεφορντ
* Υόρκη
 |
|  |
| Σκωτία | 
* Αμπερντίν
* Γλασκώβη
* Εδιμβούργο
* Ινβερνές
* Νταντί
* Ντανφέρμλιν
* Περθ
* Στέρλινγκ
 |
|  |
| Ουαλία | 
* Κάρντιφ
* Μπάνγκορ
* Νιούπορτ
* Ρέξαμ
* Σαιντ-Άσαφ
* Σαιντ-Ντέιβιντς
* Σουόνσι
 |
|  |
| Βόρεια Ιρλανδία | 
* Άρμαγχ
* Λίσμπερν
* Μπέλφαστ
* Ντέρι
* Νιούρι
 |
|  |
| 
* Κατηγορία Κατηγορία
* Commons page Κοινά
 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Σκωτία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 143065420
* LCCN: n80079663
* GND: 4207272-4
* NKC: ge534174

 |

 |